મૂળ પશ્ચિમ બંગાળના હલ્દીનવપડા ગામનો અને રાજકોટમાં લક્ષ્મીવાડીમાં રહી છેલ્લા ૧૭ વર્ષથી સવજીભાઈની શેરીમાં રિઝવાન ગોલ્ડ આટર્ નળ જવેલરી નામે સોનાના દાગીના બનાવવાનું અને વેચવાનું કામ કરતા રફીક આલમ માતાઝુર રહેમાન શેખ નામના વેપારીએ મૂળ પશ્ચિમ બંગાળના નબીન મુનીયા ગામના અને હાલ દરબારગઢમાં રહી સોનીબજારમાં જૂની ગધીવાડમાં સોનીકામ કરતા સુરજીત શંભુનાથ પોરીયા નામના શખ્સ સામે એ ડિવિઝન પોલીસ સ્ટેશનમાં ઠગાઈ અંગે નોંધાવેલી ફરિયાદમાં જણાવ્યું હતું કે ગત તારીખ ૨૦ના બપોરે પોતે દુકાને હતો ત્યારે સુરજિત પોરીયા આવ્યો હતો અને કાનની બાલી બનાવવાનો ૨૪૩ ગ્રામનો ઓર્ડર આપ્યો હતો આ ઓર્ડર મુજબનું કામ થઇ જતા ૩૧ ઓગસ્ટના રોજ રાત્રે તે દાગીના લેવા આવ્યો હતો પેમેન્ટ માંગતા પોતાની પાસે પૈસા નહિ હોવાથી પોતે મેટલ સોનુ આપી દેશે તેવું જણાવ્યું હતું અને આ મેટલ સોનુ સોમવારે આપી દેશે તેવું જણાવ્યું હતું જેથી તેને ૯,૪૭,૦૦૦ રૂપિયાના દાગીના આપી દીધા હતા સોમવારે સવારે ફોન કરતા સુરજીતનો ફોન બંધ આવતો હતો દુકાને જઈને જોતા દુકાન પણ બંધ હતી તેથી તેના ઘરે જઈને જોતા ઘર પણ ખાલી જોવા મળ્યું હતું તપાસ કરતા તે સવારે જ જતો રહ્યો હોવાનું જાણવા મળ્યું હતું તેની સાથે કામ કરતા લોકો અગાઉ જ જતા રહ્યા હોવાનું જાણવા મળ્યું હતું બાદમાં તેનો બંગાળી ભાષામાં મેસેજ આવ્યો હતો કે તમારું અને તમારા ભાઈ બીલ્લાનું સોનુ હું બે સપ્તાહમાં આપી દઈશ ત્યાર બાદ પણ અવારનવાર ફોનમાં વાત થતી હતી પરંતુ સોનુ પરત આપતો ન હતો વધુ તપાસ કરતા આ સુરજિત સોની બજારના ઘનશ્યામ જવેલર્સવાળા કલ્પેશભાઈ અરવિંદભાઈ પાલાનું ૬.૮૫ લાખનું ૧૭૧ ગ્રામ સોનુ અને કુશલભાઈ મહેન્રભાઈ રાધનપરાનું ૩૬.૬૦ લાખનું ૯૧૫ ગ્રામ સોનુ મળી કુલ ૧૩૨૯ ગ્રામ સોનુ જેની કિંમત ૫૩,૧૬,૦૦૦ થાય છે તે લઇ ગયો છે જેથી છેતરપિંડી અંગે અંતે ફરિયાદ નોંધાવતા પીએસઆઇ એસ વી સાખરા અને તેમની ટીમે ગઠિયાને પકડવા તજવીજ હાથ ધરી છે.